Echipele de intervenție din Iran încearcă să ajungă la un elicopter care ar fi fost implicat într-un „incident” în timp zbura într-un convoi care îl transporta pe președintele Ebrahim Raisi, a anunțat duminică televiziunea de stat iraniană, citată de Associated Press.
Nu au fost prezentate însă detalii cu privire la ceea ce s-a întâmplat cu elicopterul și nici despre persoanele aflate la bord. Agențiile de știri iraniene au oferit explicații diferite cu privire la ceea ce s-a întâmplat, precizează Associated Press.
Preşedintele Ebrahim Raisi călătorea duminică în provincia iraniană Azerbaidjanul de Est. Televiziunea de stat a descris zona în care a avut loc incidentul ca fiind în apropiere de Jolfa, un oraș aflat la granița cu Azerbaidjan, la aproximativ 600 de kilometri nord-vest de capitala Teheran.